‘बैंडिट क्वीन’, ‘सत्या’, ‘नायक’, ‘स्लमडौग मिलेनियर’, ‘बर्फी’, ‘मोहब्बतें’, ‘बादशाह’, ‘ताल’, ‘लगे रहो मुन्ना भाई’, ‘ये साली जिंदगी’, ‘मैं तेरा हीरो’, ‘फटा पोस्टर निकला हीरो’, ‘जौली एलएलबी’ और ‘पीके’ जैसी कई फिल्मों के जरिए अपनी ऐक्टिंग का जलवा दिखा चुके सौरभ कहते हैं, ‘‘किसी भी प्रोफैशन में संघर्ष कभी भी खत्म नहीं होता है. पहले कामयाबी पाने के लिए स्ट्रगल करना पड़ता है, उस के बाद शिखर पर बने रहने के लिए ज्यादा मेहनत करनी पड़ती है. ‘सत्या’ फिल्म के किरदार कल्लू मामा से ले कर ‘पीके’ फिल्म के तपस्वी महाराज तक का सफर तय करने के बाद भी उन का स्ट्रगल जारी है. लगातार स्ट्रगल करना ही कामयाबी दिलाता है और उस कामयाबी को लंबे समय तक कायम भी रखता है. अमिताभ बच्चन जैसे कलाकार भी आज तक स्ट्रगल कर रहे हैं, इसलिए वे आज भी कामयाब हैं.’’